wickkiey/tamil-wikipedia-chunked huggingface dataset:
# மதுரை மருத்துவக் கல்லூரி

## இந்த மருத்துவக் கல்லூரியுடன் இணைக்கப்பட்டுள்ள மருத்துவமனைகள்

- அரசு இராசாசி மருத்துவமனை, மதுரை.
- அரசு பொது மருத்துவமனை, பாலரெங்காபுரம், மதுரை.
- அரசு நெஞ்சக நோய் மருத்துவமனை, தோப்பூர் மதுரை.
- அரசு தொற்றுநோய் மருத்துவமனை, தோப்பூர், மதுரை
- அரசு காலரா சேமிப்பு மையம், தோப்பூர், மதுரை.
# ஜே. எம். ஆரூண்ரஷீத்

**ஜே. எம். ஆரூண்ரஷீத் ** ஆங்கிலம் **J.M.HaroonRasheed** இந்திய அரசியல்வாதி
இவரது தந்தை பெயர் ஜமால் மொய்தீன். தாயார் பெயர் எஸ்.ஜே.எம்.எச். பீவி. பிறந்தது 1950ம் ஆண்டு. பிறந்த ஊர் சென்னை .  
ஹாஜிரான் பீவி என்ற மனைவியும், 2 மகன்கள், 2 மகள்கள் உள்ளனர். சென்னை வண்ணாரப்பேட்டையில் உள்ள சர் தியாகராஜா கல்லூரியில் இன்டர்மீடியட் படித்துள்ளார். அடிப்படையில் தொழிலதிபர்.  
1996ம் ஆண்டு தமிழ் மாநில காங்கிரசு கட்சியின் சார்பாக வில்லிவாக்கம் சட்டப்பேரவை உறுப்பினராகவும், 2004ம் ஆண்டு இந்திய தேசிய காங்கிரசு கட்சியின் சார்பாக பெரியகுளம் நாடாளுமன்ற உறுப்பினராகவும், பின்னர் தேனி நாடாளுமன்ற உறுப்பினராக மக்கள் பணியாற்றியுள்ளார்.
# வேற்றிட இயக்குநீர்

**வேற்றிட இயக்குநீர்** *(ectopic hormone)* என்பது தான் இயல்பாகச் சுரக்கப்படும் உறுப்பின் இழையத்தில் இருந்து அல்லாது வேறு ஒரு இழையத்தால் சுரக்கப்படும் இயக்குநீர் ஆகும். பொதுவாக வேற்றிட இயக்குநீர்கள் புற்றுநோய்க் கலங்களால் சுரக்கப்படுகின்றன. மனித உடலில் உள்ள ஒவ்வொரு உயிரணுவிலும் உள்ள டி.என்.ஏ இலும் எல்லா இயக்குநீருக்குமான மரபியல் தகவல்கள் உண்டு. ஆனால் இயல்பான நிலையில் எல்லா உயிரணுக்களிலும் அத்தகவல்கள் மொழிபெயர்க்கப்பட்டு இயக்குநீர்ப் புரதங்கள் உண்டாவதில்லை. ஆனால் புற்றுநோய்க் கலங்கள் நிலைப்பிறழ்வடைந்தவையாதலால் அவை இயல்புக்கு மாறாக இயக்குநீரைச் சுரக்கின்றன.  
(எ.கா) இயல்பாக சிறுநீரகத்தின் மேல் உள்ள அட்ரீனல் சுரப்பியால் சுரக்கப்படும் ACTH இயக்குநீர் நுரையீரலில் ஏற்படும் சிறிய கலப்புற்று நோயில் (small cell carcinoma of lung) சுரக்கப்படுவது.
# விக்கிப்பீடியா:சொற்களஞ்சியம்

| English Wiki Words | தமிழ் விக்கி சொற்கள் |
| --- | --- |
| User | பயனர் |
| Article | கட்டுரை |
| Village Pump | ஆலமரத்தடி |
| Category | பகுப்பு |
| Image/File | படிமம் |
| Administrator | நிருவாகி |
| Template | வார்ப்புரு |
| Bot | தானியங்கி |
| BLP | வாழும் நபர்களின் வரலாற்றுக் கட்டுரைகள் |
| Notes | குறிப்புகள் / அடிக்குறிப்புகள் |
| References | மேற்கோள்கள் |
| External links | வெளி இணைப்புகள் |
| infobox | தகவற்பெட்டி/தகவற்சட்டம் |
| updation | இற்றைப்படுத்துதல் |
| block log | தடைபதிகை |
| AGF | நல்லெண்ண நம்பிக்கை |
| Vandal | விசமி |
| undo | மீளமை |
| revert | முன்நிலையாக்குதல் |
| diff | வேறுபாடு |
| history page | வரலாற்றுப் பக்கம் |
| project page | திட்டப் பக்கம் |
| main page | முதற்பக்கம் |
| main space | பொதுவெளி/மையவெளி |
| user space | பயனர்வெளி |
| sandbox | மணல்தொட்டி |
| Did you know? | உங்களுக்குத் தெரியுமா? |
| contribution | பங்களிப்பு |
| block | தடை |
| copyright | பதிப்புரிமை |
| deletion log | நீக்கல் பதிவு |
| redirect | வழிமாற்று |
| disambiguation | பக்கவழி நெறிப்படுத்தல் |
| wikify | விக்கியாக்கம் |
| cleanup | துப்புரவு |
| merge | பக்கங்களை இணைத்தல் |
| copyedit | உரை திருத்தம் |
| bureaucrat | அதிகாரி |
| bold text | தடித்த எழுத்து |
| italics | சாய்ந்த எழுத்து |
| signature with timestamp | நேரமுத்திரையுடன் கையொப்பம் |
| orphan page | உறவிலிப் பக்கம் |
| internal link | உள்ளிணைப்பு |
| double redirect | இரட்டை வழிமாற்று |
| stub | குறும் பக்கம் |
| interwiki link | பிறமொழி இணைப்பு |
| login | புகுபதிகை |
| logout | விடுபதிகை |
| password | கடவுச்சொல் |
| sockpuppet | கைப்பாவை |
| meatpuppet | கையாள் |
| watchlist | கவனிப்புப் பட்டியல் |
| edit summary | தொகுப்புச் சுருக்கம் |
| preview | முன்தோற்றம் |
| wikitext | விக்கி நிரல் |
| public domain | பொதுவெளி |
| recent changes | அண்மைய மாற்றங்கள் |
| related changes | தொடர்புடைய மாற்றங்கள் |
| gadgets | கருவிகள் |
| preferences | விருப்பத்தேர்வுகள் |
| edit | தொகு |
| talk/discussion | உரையாடல் |
| autoconfirmed | தானாக உறுதியளிக்கப்பட்ட |
| revision | பதிப்பு |
| selection/choice | தெரிவு |
| log | பதிகை |
| transclusion | உள்சேர்ப்பு |
# சப்பானியக் கட்டிடக்கலை

**சப்பானியக் கட்டிடக்கலை** என்பது, சப்பானிய மக்களின் கட்டிடக்கலையைக் குறிக்கும். சப்பானியப் பண்பாட்டின் பிற அம்சங்களைப் போலவே சப்பானியக் கட்டிடக்கலையும் மிக நீண்ட வரலாறு கொண்டது. தொடக்கத்தில் இக் கட்டிடக்கலை சீனாவின் தாங் வம்சக் கட்டிடக்கலையின் செல்வாக்குக்கு உட்பட்டிருந்தது. எனினும், இது தனக்கே உரிய தனித்துவமான, சப்பானியரின் உள்ளூர்ப் பண்பாட்டு அம்சங்களையும் வேறுபாடுகளையும் உள்ளடக்கியதாக வளர்ச்சியடைந்தது.
# நீத்தார்

## தொல்காப்பியர்

காமம் சான்ற கடைக்கோட் காலை  
ஏமம் சான்ற மக்களொடு துவன்றி  
அறம் புரி சுற்றமொடு கிழவனும் கிழத்தியும்  
சிறந்தது பயிற்றல் இறந்ததன் பயனே. (தொல்காப்பியம் கற்பியல் 51)
# நீத்தார்

## தொல்காப்பியர்

### விளக்கம்

#### இறந்து வாழ்பவர்

காம வாழ்க்கை நிறைவுற்ற வாழ்க்கையின் கடைசிக் காலத்தில் பாதுகாவலாக இருக்கும் மக்களோடு பின்னிப் பிணைந்து சுற்றத்தாரும் சேர்ந்திருக்கும் வாழ்க்கையை அமைத்துக்கொண்டு அகவை முதிர்ந்த மனைக் கிழவனும் மனைக் கிழத்தியும் இப்படித்தான் வாழவேண்டும் என்று அனைவருக்கும் பயிற்றுவிக்கும் பாங்கோடு உலகியலோடு ஒன்றாமல் விலகியிருந்து வாழ்வதுதான் 'இறந்ததன் பயன்' என்கிறார் தொல்காப்பியர்.
# நீத்தார்

## திருவள்ளுவர்

### இறைநிலை

திருவள்ளுவர் முதல் நான்கு அதிகாரங்களில் இறைநிலையைக் காட்டுகிறார்.
##### இறை - முதல் அதிகாரம்
நமக்குள் பகவாகவும், நமக்கு வெளியில் ஆதியாகவும் இறைவன் இருக்கிறான். அவன் நமக்குள் அறிவு, மலரும் மனம், ஆசை முதலானவையாக இருக்கிறான். பிறர் அறிவு, பிறர் மனம், பிறர் ஆசை முதலானவையாக ஒருவனுக்கு வெளியிலும் இருக்கிறான். நம் அனைவரின் அறிவு, மனம், ஆசை முதலானவற்றை யெல்லாம் கடந்தவனாகவும் இருக்கிறான்.
##### வான் - இரண்டாம் அதிகாரம்
உலகில் உயினம் வாழ உதவும் மழையாக இருக்கிறான்.
##### நீத்தார்
- திருவள்ளுவர் நீத்தாரை ஒழுக்கத்து நீத்தார், இறந்தார், நிறைமொழி மாந்தர், அந்தணர் என்றெல்லாம் குறிப்பிடுகிறார்.
- இறந்தார் என்பதற்குத் தொல்காப்பியர் வழி நின்றால் பொருள் தெளிவாக விளங்கும்.
- ஒழுக்கத்து நீத்தார் என்பதற்கு இல்லற ஒழுக்கத்தில் இருந்துகொண்டே நீத்தார் என்று தொல்காப்பிய வழியிலேயே பொருள் காண்போமானால் முரண்பாடு இல்லாமல் முடிவதை உணரமுடியும்.
- உரன் என்னும் தோட்டியான் ஓர் ஐந்தும் காப்பான் என்பதற்குக் கணியன் பூங்குன்றனார் விளக்கத்தை ஒப்பிட்டுப் பார்த்தால் விளக்கம் தெளிவாகும்.  
##### அறம்
மக்களின் கூட்டு வாழ்க்கைக்கு உதவும் அறநெறியாக இருக்கிறான்.
# நீத்தார்

## கணியன் பூங்குன்றனார்

'உரம் சாச் செய்யார் உயர்தவம்' (நற்றிணை 226)  
ஒருவன் தன் உடலிலும் உள்ளத்திலும் உள்ள தெம்பாகிய உரத்தைச் சாகடிக்காமல் செய்யும் தவமே உயர்தவம் என்கிறார் கணியன் பூங்குன்றனார்.
| ஊழ் <div></div> | } |
| --- | --- |
<noinclude>  
</noinclude>
# கணக்காயன் தத்தனார்

**கணக்காயன் தத்தனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது குறுந்தொகை 304. கணக்கு என்னும் சொல் நூலைக் குறிக்கும். கீழ்க்கணக்கு, மேல்கணக்கு என்னும் தொடர்களால் இதனை உணரலாம். நூல்களை மாணாக்கர்களுக்குச் சொல்லித் தருபவர் கணக்காயர்.
# கணக்காயன் தத்தனார்

## குறுந்தொகை 304 தரும் செய்தி

தலைவன் பிரிந்தால் தலைவி தாங்கமாட்டாள் என்று கவலைப்படும் தோழிக்குத் தலைவி சொல்லும் செய்தி இது.  
அவனுக்கும் அவளுக்கும் இடையே உள்ள உறவை அவள் 'பகைதரு நட்பு' என்று கூறுவது புதுமையாக உள்ளது.  
கடலை 'நீர்ச் சுரம்' என்பதும் புதுமை.  
மீன்மீது உளியை வீசும்போது கரையில் மேயும் அன்னப் பறவைகள் வெள்ளைச் சிறகுகளை விரித்துக்கொண்டு ஓடுமாம். தலைவன் அத்தகைய நாட்டை உடையவனாம்.  
மீன் மீது வீசும் உளி என்பது தலைவி மாட்டுத் திணிக்கப்படும் பிரிவு போன்றது எனக் கொள்வது இறைச்சிப்பொருள்
##### பழக்கம்
பரதவர் உளியை வீசிக் கடலில் பெருமீனைப் பிடிப்பார்களாம்.
# கண்ணகனார்

**கண்ணகனார்** சங்ககாலப் புலவர்களில் ஒருவர். இவரது பாடல்கள் இரண்டு உள்ளன. இவர் சங்ககால இசை வல்லுநராகவும் திகழ்ந்தார்.
# கண்ணகனார்

## கோப்பெருஞ்சோழன் மற்றும் பிசிராந்தையார் நட்பு

கோப்பெருஞ்சோழன் வடக்கிருந்து உயிர் வித்துணிந்தான். இது உறையூரில் நிகழ்ந்தது. கோப்பெருஞ்சோழனின் நண்பர் பிசிராந்தையார். பாண்டிய நாட்டிலிருந்த பிசிர் என்னும் ஊரில் வாழ்ந்த புலவர் பிசிராந்தையார். இருவரும் ஒருவரை ஒருவர் பார்த்ததில்லை. என்றாலும் உள்ளத்தால் ஒன்றுபட்ட நண்பர்களாக விளங்கினர். கோப்பெருஞ்சோழன் வடக்கிருந்து உயிர் விடத் துணிந்தபோது தன் நடுகல்லுக்குப் பக்கத்தில் பிசிராந்தையாருக்கும் இடம் ஒதுக்குமாறு கூறிவிட்டு வடக்கிருந்தார்.  
உணர்வால் ஒன்றுபட்டிருந்த பிசிராந்தையார் உள்ளம் துரப்ப (உந்த) நண்பரைக் காண உறையூர் வந்தார். நண்பர் வடக்கிருப்பதைப் பார்த்துத் தானும் இவர் அருகில் அமர்ந்து வடக்கிருந்தார். இருவரும் உயிர் துறந்தனர்.  
இந்தக் காட்சியைக் கண்ட கண்ணகனார் பாடிய பாடல் இது.  
பொன் நிலத்தடியில் கிடக்கும்; மணி நித்தின்மேல் கிடக்கும்; முத்து அதிக ஆழமில்லாத கடலில் கிடக்கும். துகிர் என்னும் பவளம் அதிக ஆழமான கடலுக்கடியில் கிடக்கும். என்றாலும் மாலையாகக் கோக்கப்படும்போது ஒன்றாகக் காணப்படும். இதுபோலச் சான்றோர் சான்றோர்பால் ஆவர். சால்பில்லாத சாலார் சாலார்பால் ஆவர் என்கிறார் கண்ணகனார்.
# கண்ணகனார்

## கழங்கு விளையாட்டு

- ஈந்து என்பது ஒருவகைச் செடி. இதில் முள் இருக்கும். இக்காலத்தில் இந்தச் செடியை ஈந்துமுள் என்பர். இதன் பழம் முத்துப் போல் இருக்கும். அளவிலும், வெண்ணிறத்திலும் இது முத்தினை ஒத்திருக்கும்.
- மகளிர் மணலில் கழங்கு விளையாடுவர். கழங்குக் காய்கள் முத்தாகவோ, முத்துப் போன்ற வண்ணிறக் கூழாங் கற்களாகவோ இருக்கும். மகளிர் இந்தக் கழங்குக் காய்களை மணலில் பாவி ஒன்றை ஒன்று தொடும்படி சுண்டி விளையாடுவர். இக்காலத்தில் இந்த விளாயாட்டை 'ஒண்ணாங்கல் இரண்டாங்கல்' என்றும், 'பாண்டி' என்றும் பெயர் கொண்ட விளையாட்டாக விளையாடுவர்.  
மகளிர் மணலில் கழங்கு விளையாடுவது போல ஈந்துமுள் பழம் பாறைகளில் சிதறும் பாலை வழியே இவர் செல்வார். அவற்றைப் பார்க்கும்போது நாம் விளையாடும்போது பார்த்துக் காதல் கொண்டது அவர் நினைவுக்கு வருமல்லவா? தோழி தன்னைப்பற்றிக் கவலைப்பட்டதற்கு மறுமொழியாக, நம் நினைவு வந்து விரைவில் திரும்புவார் என்று தலைவி விடை பகர்கின்றாள்.
# கண்ணகனார்

## பரிபாடலுக்கு இசை

: நல்லச்சுதனார் என்னும் புலவர் இயற்றிய பரிபாடல் ஒன்றுக்கு இவர் இசையமைத்துப் பாடியுள்ளார். இவர் பாடிய தமிழிசை **காந்தாரம்.**
# விக்கிப்பீடியா:உங்களுக்குத் தெரியுமா/அக்டோபர் 21, 2010

- 1918 இல் அமெரிக்கா வெளியிட்ட **தலைகீழ் ஜென்னி** என்ற அஞ்சல்தலையில் உள்ள விமானம், தவறுதலாக தலைகீழாக அச்சிடப்பட்டது. இதன் தற்போதைய மதிப்பு 1 மில். அமெரிக்க டாலர்களாகும்.
- பிரமிட்டுகளின் நிறையில் பெரும் பகுதி அடிப்பகுதியில் அமைந்திருப்பதால், இவற்றின் புவியீர்ப்பு மையம் நிலத்துக்கு அண்மையில் அமைந்திருக்கும் இதனால், பழங்கால நாகரிக மக்கள் உறுதியான நினைவுச் சின்னங்களை அமைப்பதற்கு இந்த வடிவத்தைத் தேர்ந்தெடுத்தனர்.
- 1811 இல் ஏற்பட்ட மிகப்பெரிய நிலநடுக்கத்தினால் மிசிசிப்பி ஆறு சிறிது நேரம் பின்னோக்கிப் பாய்ந்தது.
- மனித வடிவிலான ரோபோ இயந்திரத்துக்கான அடிப்படைத் தொழில்நுட்பங்களை 1495ஆம் ஆண்டு லியொனார்டோ டா வின்சி வரைந்து வைத்திருந்தார்.
- தோகோ என்பது லியான்கார்டு செப்பாலா என்பவரின் பனிவண்டியை இழுத்துச் சென்ற நாய் அணியை முன்நடத்திச் சென்ற நாய். இந்த அணியின் மிக நீண்ட பயணம் 1925 இல் அலாசுக்காவில் டிப்தீரியா என்னும் தொற்று நோய் பரவாமல் தடுக்க நோய்க்கு எதிர் மருந்தைக் கொண்டு செல்வதற்காக அமைந்தது.
# பரவாக்கோட்டை

**பரவாக்கோட்டை** (*Paravakkottai*) இது இந்திய மாநிலம் தமிழ்நாடு, திருவாரூர் மாவட்டம், மன்னார்குடி வட்டம் மன்னார்குடி ஊராட்சி ஒன்றியத்தில் உள்ள ஊர் ஆகும்..  
பரவாக்கோட்டைக்கு மேற்கே மதுக்கூர், வடக்கே மன்னார்குடி ஆகிய ஊர்கள் அமைந்துள்ளன.
இங்கு பாரத ஸ்டேட் வங்கி மற்றும் அரசு மேல்நிலைப் பள்ளி உள்ளது.
# பரவாக்கோட்டை

## போக்குவரத்து

மன்னார்குடி-பட்டுக்கோட்டை இடையே அமைந்துள்ளது இந்த ஊர் மேலும் மன்னார்குடியில் இருந்து பட்டுக்கோட்டையை மதுக்கூர் வழியாக இணைக்கிறது.வடசேரி வழியை காட்டிலும் மக்கள் அதிகமாக இந்த வழித்தடத்தை பயன் படுத்துவதால் அதிக பேருந்து வசதி உள்ளது
# பரவாக்கோட்டை

## இளைஞர் எழுச்சி பேரவை

மண்ணின் மைந்தர்கள் பல்வேறு நாடுகளில் வாழ்ந்து வந்தாலும் அரசு செய்வதை விட அதிகப்படியான நற்செயல்களை இவர்கள் சொந்த நிதியில் செய்வதே அதிகம். 2018 ஆம் ஆண்டு டெல்டா மாவட்டங்களை தாக்கிய கஜா புயலில் வீடு இழந்த மக்களுக்கு தார்பாய்,உணவு,டார்ச் லைட்,சானிட்டரி நாப்கின், மெழுகுவர்த்தி போன்ற அனைத்தும் வெளிநாடுவாழ் இளைஞர்களால் அனுப்பி வைக்க பட்டு இளைஞர் எழுச்சி பேரவை நண்பர்கள் மூலம் அனைவருக்கும் விநியோகம் செய்யப்பட்டது. மேலும் இளைஞர் எழுச்சி பேரவை மூலம் குளம் தூர் வாரும் பணி,இலவச பேருந்து நிலையம்,அரசு அலுவலகங்கள் மற்றும் பள்ளிகளை சுத்தம் செய்தல் போன்ற அனைத்து வகை தொண்டுகளும் இலவசமாக செய்து வருகிறார்கள்.இன்றும் பரவக்கோட்டையில் ஊர் கமிட்டி எந்த முடிவு மற்றும் கட்சி கூட்டங்கள் என எந்த முடிவு எடுக்க பட்டாலும் இளைஞர் எழுச்சி பேரவை முடிவும் கட்டாயம் கேட்கப்படும்.
# பரவாக்கோட்டை

## தொழில்

இன்றைய தலைமுறை பெரும்பாலும் நாகரீக வளர்ச்சியில் முன்னேறி வெளிநாடுகளில் வாழ்ந்து வந்தாலும் சொந்த ஊரில் விவசாயம் செய்வதை கைவிடுவதில்லை திருவாரூர் மாவட்டத்தில் அதிக மகசூல் செய்யும் கிராமம் இதுதான். இங்கு உள்ள அரசினர் மேல்நிலைப் பள்ளியில் படித்த இளைஞர்கள் இன்று சிங்கப்பூர், லண்டன்,கனடா என பல்வேறு நாடுகளில் வாழ்ந்து வருகிறார்கள்
# கண்ணகாரன் கொற்றனார்

**கண்ணகாரன் கொற்றனார்** சங்ககாலப் புலவர்களில் ஒருவர். இவரது பாடலாக ஒன்றே ஒன்று உள்ளது.  
கண்ணகாரன் என்னும் சொல் கருத்தாழம் மிக்கவரைக் குறிக்கும். (கண் = கருத்து, மனக்கண்)
# கண்ணகாரன் கொற்றனார்

## பாடல் தரும் செய்தி

இப்பாடல் 'மனை மருட்சி' என்னும் துறை பற்றியது. தலைவன் செயலைக் கண்டு செவிலி மருண்டு சொல்கிறாள்.  
அன்று தோழியர் ஆயத்தோடு 'ஓரை' விளையாடிக் கொண்டிருந்தாள். தலைவன் நயமாக நொச்சிச் செடிப் பக்கம் அழைத்துச் சென்று கூடினான். இன்று ஆயத்தைப் பார்த்தாலும், இவன் தன்னை எடுத்துக்கொண்ட நொச்சிச் செடியைப் பார்த்தாலும் அவளுக்குக் கண்ணீர் வருகிறது. என்றாலும் அங்கிருக்கும் கிளியைப்பார்த்து ஏதோ பேசுகிறாள். ஊரெல்லாம் அங்குமிங்குமாக அம்பல் பேசுகிறது. தலைவன் ஏதும் தெரியாதவன் போல வந்து 'உன் கூந்தல் மணக்கிறது' என்கிறான். இதைப் பார்த்தால் எனக்கு வியப்பாகத் தோன்றுகிறது - என்கிறாள் செவிலி.  
'ஐதேகு அம்ம!' = வியப்பாக உள்ளது.
# லக்சம்பர்க் படையெடுப்பு

**லக்சம்பர்க் படையெடுப்பு** (*Invasion of Luxemburg *) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு படையெடுப்பு. மே 10, 1940ல் நாசி ஜெர்மனி லக்சம்பர்க் நகரைத் தாக்கிக் கைப்பற்றியது.  
செப்டம்பர் 1, 1939ல் ஜெர்மானியப் படைகள் போலந்தைத் தாக்கியதால் இரண்டாம் உலகப் போர் தொடங்கியது. போலந்தைக் கைப்பற்றிய பிறகு ஜெர்மனி அடுத்து மேற்குத் திசையில் தாக்கத் தயாரானது. இத்தாக்குதலை எதிர்பார்த்து நேச நாடுகள் பிரான்சு-ஜெர்மானிய எல்லையில் தயார் நிலையில் இருந்தது. பிரான்சின் மீதான ஜெர்மானியத் தாக்குதல் மே 10, 1940ல் தொடங்கியது. பிரான்சின் மீது நேரடியாகவும் பெல்ஜியம், நெதர்லாந்து, லக்சம்பர்க் வழியாகவும் இருமுனைகளில் ஜெர்மானியப் படைகள் தாக்கின. லக்சம்பர்கின் பெரிய டச்சி என்ற அதிகாரப்பூர்வ பெயருடைய லக்சம்பர்க் நாடு மிகச் சிறியது. லக்சம்பர்க் நகரமும் அதனை சுற்றியிருந்த சில பகுதிகள் மட்டுமே இதில் உள்ளன. 1867 முதல் லக்சம்பர்க் எந்த ஐரோப்பிய போர்களிலும் ஈடுபடாமல் நடுநிலை வகித்து வந்தது. இரண்டாம் உலகப்போர் மூளும் என்று எதிரிபார்க்கப் பட்டதால், இரு தரப்பினரையும் கோபப்படுத்தாமல் இருக்க கவனத்துடன் செயல்பட்டது. ஆனால் ஜெர்மனி லக்சம்பர்கின் நடுநிலையை பொருட்படுத்தாமல் அதனைத் தாக்கக்கூடுமென்ற அச்சத்தால் ஜெர்மானிய எல்லையில் சாலைகளின் குறுக்கே இரும்புக் கதவுகளுடனான கான்கிரீட் தடைகள் அமைக்கப்பட்டன. ஆனால் ஜெர்மானியப் படைபலத்துடன் ஒப்பிடுகையில் லக்சம்பர்கின் பாதுகாவல் படைகள் சொற்பமானவையே. ஜெர்மனி லக்சம்பர்கை தாக்கினால் அவற்றால் ஒன்றும் செய்ய இயலாது என்பதை அனைவரும் உணர்ந்திருந்த்னர்.  
மே 10ம் தேதி அதிகாலையில் ஜெர்மானியப்படைகள் லக்சம்பர்க் எல்லையைக் கடந்தன. லக்சம்பர்கில் குடியிருந்த ஜெர்மானியர்கள் பலர் அவர்களுக்கு உதவி செய்தனர். ஜெர்மானியப் படைகளுக்குப் பெரிதாக ஒன்றும் எதிர்ப்பு ஏற்படவில்லை. அங்கொன்றும் இங்கொன்றுமாக சில பாலங்கள் தகர்க்கப்பட்டிருந்தன, சில சாலைகளில் கண்ணி வெடிகள் புதைக்கப்பட்டிருந்தன. ஆனால் லக்சம்பர்கின் தன்னார்வலர் ராணுவம் பாசறைகளை விட்டு வெளியேறாமல் இருந்து விட்டது. லக்சம்பர்க் காவல் துறையினர் மட்டும் சிறிது நேரம் ஜெர்மானியப் படைகளை எதிர்த்து சண்டையிட்டனர். அவர்களை எளிதில் முறியடித்து முன்னேறிய ஜெர்மானியர்கள் ஒரே நாளில் லக்சம்பர்கின் பெரும்பாலான பகுதிகளை ஆக்கிரமித்தனர். பிரான்சின் சில படைப்பிரிவுகள் லக்சம்பர்க் எல்லையைக் கடந்து ஜெர்மானியப் படைகளை நோட்டம் பார்க்க வந்தன. ஆனால் சிறிது நேரதுக்குப் பின் அவையும் பிரான்சிற்குத் திரும்பி சென்றுவிட்டன. மே 10 இரவுக்குள் லக்சம்பர்க் ஜெர்மானியர் வசமானது. லக்சம்பர்கின் அரசாங்கமும், நாட்டுத் தலைவியான பெரிய டச்சஸ் சார்லட் பெருமாட்டியும் அவரது குடும்பத்தினரும் நாட்டை விட்டு வெளியேறினர். முதலில் பிரான்சிற்கும் பின்னர் கனடாவுக்கும் இடம் பெயர்ந்து லக்சம்பர்கின் நாடு கடந்த அரசாங்கத்தை நிறுவி நாசி ஜெர்மனியை எதிர்த்தனர். மே 10, 1940 முதல் செப்டம்பர் 1944 வரை லக்சம்பர்க் ஜெர்மனியின் ஆக்கிரமிப்பில் இருந்தது.
# துருக்குமேனிய மொழி

**துருக்குமேனிய மொழி** என்பது அல்தைக்கு மொழிக்குடும்பத்தை சேர்ந்த துருக்கிய மொழிகளின் கீழ் வரும் ஒரு மொழி ஆகும். இம்மொழி துருக்குமேனிஸ்தான், ஈரான், ஆப்கானிஸ்தான் போன்ற நாடுகளில் பேசப்படுகிறது. இம்மொழி ஏறத்தாழ நான்கு மில்லியன் மக்களால் பேசப்படுகிறது. இம்மொழி துருக்குமேனிய எழுத்துக்களைக்கொண்டே எழுதப்படுகிறது.
# காருல் யோவான்

**காருல் யோவான்** (*Karl Johan*, அல்லது *Charles John of Sweden and Norway*, சனவரி 26, 1763 - மார்ச் 8, 1844) சுவீடன் மற்றும் நார்வே நாடுகளின் மன்னராக ஆட்சி புரிந்தவர். இவரது இயற்பெயர் சீன் பெருனதோத்து ஆகும். இவரது குடும்பத்திலேயே தென் இத்தாலியில் உள்ள போன்தேகொர்வோவின் முதல் இளவரசர் இவர் தான்.
# கிரிமியத் தத்தார் மொழி

**கிரிமியத் தத்தார் மொழி** (*Crimean Tatar*) என்பது அல்தைக்கு மொழிக்குடும்பத்தின் கீழ் வரும் துருக்கிய மொழிக்குடும்பத்தை சேர்ந்த ஒரு மொழி ஆகும். இம்மொழி உக்ரைன், பல்கேரியா, துருக்கி, உசுபெக்கிசுத்தான் போன்ற நாடுகளில் பேசப்படுகிறது. இம்மொழி ஏறத்தாழ ஐந்து மில்லியன் மக்களால் பேசப்படுகிறது. இம்மொழி இலத்தீன் மற்றும் சிரிலிக்கு எழுத்துக்களைக் கொண்டே எழுதப்படுகிறது.
# நோர்புக மொழி

**நோர்புக மொழி** (*Norfuk*) அல்லது **நோர்போக்** (*Norfolk*) என்பது கிரியோல் மொழிகளின் கீழ் வரும் ஆங்கில கிரியோல் மொழிக்குடும்பத்தை சேர்ந்த ஒரு மொழி ஆகும். இம்மொழி பசிபிக் பெருங்கடலில் உள்ள நோர்போக் தீவில் பேசப்படுகிறது. இம்மொழி ஏறத்தாழ ஐநூறு பேரால் பேசப்படுகிறது. இம்மொழி இலத்தீன் எழுத்துக்களைக் கொண்டே எழுதப்படுகிறது.
# சுரினாமிய மொழி

**சுரினாமிய மொழி** என்பது ஒரு கிரியோல் மொழி ஆகும். இம்மொழி சுரினாம் குடியரசில் பரவலாக பேசப்பட்டு வரும் மொழி ஆகும். இது அங்கு ஒரு பால மொழியாக செயல்பட்டுவருகிறது. இம்மொழியை ஏறத்தாழ மூன்று இலட்ச மக்கள் பேசுகின்றனர். இம்மொழி இலத்தீன் எழுத்துக்களைக்கொண்டே எழுதப்படுகிறது.
# கரகல்பக மொழி

**கரகல்பக மொழி** என்பது அல்தைக்கு மொழிகளின் கீழ் வரும் துருக்கிய மொழிக்குடும்பத்தை சேர்ந்த ஒரு மொழி ஆகும். இம்மொழி கரகல்பகர்களால் பேசப்படும் மொழி ஆகும். இம்மொழி உசுபெக்கிசுத்தான், ஆப்கானிசுத்தான், உருசியா போன்ற நாடுகளில் பேசப்படுகிறது. இம்மொழி ஏறத்தாழ நான்கு இலட்ச மக்களால் பேசப்படுகிறது. இம்மொழி சிரிலிக்கு மற்றும் இலத்தீன் எழுத்துகளைக்கொண்டே எழுதப்படுகிறது.
# இந்துசுத்தானி மொழி

**இந்துசுத்தானி**, வரலாற்று ரீதியாக ஹிந்தவி (Hindavi), டெஹ்லவி (Dehlavi) மற்றும் ரெக்டா (Rekhta) என்று வெவ்வேறு பெயர்களால் அறியப்படுகிறது. இந்துசுத்தானி மொழி வட இந்தியா மற்றும் பாக்கிஸ்தானின் கலப்புப் பொது மொழி ஆகும். இது ஒரு இந்தோ-ஆரிய மொழியாகும். இதுதில்லி கரிபோலி மொழியை அடிப்படையாகக் கொண்டுள்ளது. சமசுகிருதம், பாரசீக மொழி, அரபு மொழி, சகாடைபோன்ற மொழிகளிலிருந்து பெரும் அளவிலான சொற்களஞ்சியஞ்சியத்தைத்தனதாக்கிக்கொண்டுள்ளது. அதிகாரப்பூர்வ நவீன ஹிந்தி மற்றும் உருதுஆகியவை இணைந்த ஒரு பல்மையநோக்கு மொழி இந்துசுத்தானிஆகும் இத்தகுமொழிஹிந்துஸ்தானி என்றும், ஹிந்தி-உருது என்றும் அழைக்கப்படுகின்றது.  
அதிகாரப்பூர்வ தரநிலை இலக்கணத்தில் இரு மொழிகளும், கிட்டத்தட்ட ஒரே மாதிரியாக இருந்தாலும், பேச்சுவழக்குப் பதிவுகளின் அடிப்படையில்பெரும்பாலும் பிரித்தறிய முடியலவில்லை.  
இரண்டு மொழிகளும், இலக்கியம், கல்வி மற்றும் தொழில்நுட்ப சொற்களிலும் வேறுபடுகின்றன.உருது, பெர்சியம், சகாடை மற்றும் அரபிக் மொழிகளின் தாக்கம் ஹிந்தி<nowiki/>யில் உள்ளது. ஹிந்தி மொழியானது சமஸ்கிருத மொழியை அதிக அளவு எதிர்நோக்கியுள்ளது. பிரித்தானிய இந்தியப் பேரரசின்பிரிப்புக்குமுன்பாக, ஹிந்துஸ்தானி, உருது, மற்றும் இந்தி ஆகிய மொழிகள் ஒரே மாதிரியானவார்த்தைகளைப் பெற்றிருந்தன.அனைத்து மொழிகளும் இணைந்து, இன்று உருது மற்றும் ஹிந்தி என்று அழைக்கப்படுகின்றன.இந்துஸ்தானி என்ற வார்த்தை வட இந்தியாவிலும், பாக்கிஸ்தானிலும், பேச்சுவழக்கில் பயன்படுத்தப்படுகிறது.பாலிவுட்<nowiki/>திரைப்படங்களின் மொழியாகஉள்ளது. இந்தியதுணைக் கண்டத்திற்கு வெளியேபிஜி நாட்டின் பிஜி இந்தி மற்றும் டிரினிடாட், டொபாகோ, கயானா, சுரிநாம் மற்றும் கரிபியன்<nowiki/>போன்ற பிற இந்தி மண்டலங்களிலும்<nowiki/>இந்துசுதானிமொழிபேசப்படுகிறது.மொரிசியசு மற்றும் தென்னாப்பிரிக்காவில் உள்ள சிறுபான்மை மக்களால்இந்துஸ்தானி மொழிபேசப்படுகிறது.  
மாண்டரின் மொழி மற்றும் ஆங்கிலம்<nowiki/>ஆகியவற்றைஅடுத்துஉலகில் அதிகமாகப்பேசப்படும்மூன்றாவது மொழி ஹிந்துஸ்தானி ஆகும்.
# இந்துசுத்தானி மொழி

## தரமான நவீன உருது

உருது பாகிஸ்தானின் தேசிய மொழியாகவும், இந்தியாவின் அதிகாரப்பூர்வமாக அங்கீகரிக்கப்பட்ட பிராந்திய மொழியாகவும் இருக்கிறது. உருது பாகிஸ்தானின் அனைத்துமாகாணங்களிலும் பேசப்படும்அதிகாரப்பூர்வ மொழியாகும். இது அனைத்து பள்ளிகளிலும் 12 வது வகுப்பு வரை கட்டாயப் பாடமாக கற்பிக்கப்படுகிறது.  
குறிப்பிடத்தக்க அளவு முஸ்லீம் மக்கள் வாழும் தலைநகர் தில்லி, சம்மு காசுமீர்,உத்திரப் பிரதேசம், பீகார், தெலுங்கானா ஆகிய மாநிலங்களில் இது ஒரு அதிகாரப்பூர்வ மொழியாகும்.
# இந்துசுத்தானி மொழி

## வணிக ஹிந்துஸ்தானி

"ஹிந்துஸ்தானி" என்பது, பேச்சு வார்த்தைகள் மற்றும் பொதுவான பேச்சுகளில் பயன்படுத்தப்படும் வகை ஹிந்தி மற்றும் உருது மொழிகளைக் குறிக்கிறது. எனவே இது "பஜார் அல்லது வாணிக ஹிந்துஸ்தானி" என்று அழைக்கப்படுகிறது. இது "தெருவின் மொழி அல்லது சந்தை மொழி" என்றும் அழைக்கப்படுகிறது. முறையான மற்றும் தூய்மையான ஹிந்தி, உருது, சமஸ்கிருதம் ஆகியவற்றுக்கு முரணானது. இதனால், வெப்ஸ்டர் (Webster) புதிய உலக அகராதியானது, ஹிந்தி மற்றும் உருது ஆகியவற்றின் முதன்மை மொழி ஹிந்துஸ்தானி என்று வரையறுக்கிறது. இது வட இந்தியா மற்றும் பாக்கிஸ்தான் முழுவதும் வர்த்தக மொழியாகப் பயன்படுத்தப்படுகிறது.
# இந்துசுத்தானி மொழி

## அதிகாரப்பூர்வ நிலை

இந்திய அரசியலமைப்பு சட்டம் (343(1))ன்படி ஹிந்தி, இந்துஸ்தானி தரப்படுத்தப்பட்ட அதிகாரப்பூர்வ மொழியாக பதிவு செய்யப்பட்டுள்ளது. உத்தரப் பிரதேசம், பீகார், ஜார்கண்ட், உத்தரகண்ட், மத்திய பிரதேசம், ராஜஸ்தான், சத்தீஸ்கர், ஹிமாச்சல் பிரதேசம் உள்ளிட்ட 29 இந்திய மாநிலங்களிலும், ஹரியானா, சண்டிகர், அந்தமான் நிகோபார் தீவுகள் உள்ளிட்ட 9 யூனியன் பிரதேசங்களிலும் இந்தி ஆட்சி மொழியாக இருக்கிறது.  
பாடத்திட்டத்தில் இந்தியின் ஆழ்நிலைத்தன்மை மாறுபட்டாலும், பிற மாநிலங்களில் மூன்றாவது மொழியாகக் கற்பிக்கப்படுகிறது.  
முதல் இரண்டு மொழிகள் முறையே  
1. மாநில ஆட்சி மொழி மற்றும்  
2. ஆங்கில மொழி என்பனவாகும்.  
பிரித்தானிய இந்தியப் பேரரசின் அதிகாரப்பூர்வ மொழியாக "ஹிந்துஸ்தானி" இருந்தது. இது, இந்தி மற்றும் உருது மொழிகளுடன் ஒத்திருந்தது.  
1947 இல் இந்தியா சுதந்திரம் அடைந்த பிறகு, அடிப்படை உரிமைகள் தொடர்பான துணைக் குழு இந்துஸ்தானி மொழியை இந்தியாவின் அதிகாரப்பூர்வ மொழியாக பரிந்துரைத்தது.  
இந்துஸ்தானி மொழி, தேவநாகரி அல்லது பெர்சோ-அரபு எழுத்துக்கள் வடிவில், குடிமக்களின் விருப்பப்படி, தேசிய மொழியாகவும், நாட்டின் முதல் அதிகாரப்பூர்வ மொழியாகவும் எழுதப்பட வேண்டும் என்று குறிப்பிடப்பட்டுள்ளது.
# இந்துசுத்தானி மொழி

## சொற் குவியல்

பாரசீக மற்றும் அரபிக் மொழித்தோன்றல்களிலிருந்து சுமார் 5,500 வார்த்தைகளை இந்தி மற்றும் உருது மொழிகள் தமதாக்கிக் கொண்டுள்ளன.
# இந்துசுத்தானி மொழி

## எழுதுதல் அமைப்பு

வரலாற்று ரீதியாக ஹிந்திஸ்தானி கைத்தி, தேவநாகரி மற்றும் உருது எழுத்துக்கள் தமக்கென்று உள்ள பாணியில் எழுதப்படுகின்றன. கைத்தி மற்றும் தேவநாகரி ஆகியவை இந்தியாவின் பாரம்பரிய பிராமிய எழுத்துக்களை அடிப்படையாகக் கொண்டுள்ளன. உருது மொழி எழுத்துக்கள் பெர்சோ-அரபிக் எழுத்துக்களின் வழிப்பொருளாக உள்ளன. நஸ்தலிக் என்பது உருது மொழிக்கான கையெழுத்து நேர்த்திப் பாணி ஆகும்.  
**தேவநாகரி**  
| ə | a | ɪ | i | ʊ | uː | eː | ɛː | oː | ɔː |
| --- | --- | --- | --- | --- | --- | --- | --- | --- | --- |
| k | q | kʰ | x | ɡ | ɣ | ɡʱ | ŋ |  |  |
| t͡ʃ | t͡ʃʰ | d͡ʒ | z | d͡ʒʱ | ʒ | ɲ |  |  |  |
| ʈ | ʈʰ | ɖ | ɽ | ɖʱ | ɽʱ | ɳ |  |  |  |
| t̪ | t̪ʰ | d̪ | d̪ʱ | n |  |  |  |  |  |
| p | pʰ | f | b | bʱ | m |  |  |  |  |
| j | ɾ | l | ʋ |  |  |  |  |  |  |
| ʃ | ʂ | s | ɦ | } |  |  |  |  |  |  
**உருது எழுத்துக்கள்**  
| *அலீஃப் (alif)* | – | – |  |
| --- | --- | --- | --- |
| *பே (be)* | b | b |  |
| *யே (pe)* | p | p |  |
| *தே (te)* | t | t̪ |  |
| *தே (te)* | ṭ | ʈ |  |
| *ஸே (se)* | s | s |  |
| *ஜீம் (jīm)* | j | d͡ʒ |  |
| *ச்சே (che)* | ch | t͡ʃ |  |
| *ஹே (baṛī he)* | h | h ~ ɦ |  |
| ஹய் (khe) | kh | x |  |
| *தால் (dāl)* | d | d̪ |  |
| *ஸால் (ḍāl)* | ḍ | ɖ |  |
| *ஸே (zāl)* | dh | z |  |
| *ரே (re)* | r | r ~ ɾ |  |
| *ரே (ṛe)* | ṛ | ɽ |  |
| *ஸே (ze)* | z | z |  |
| *ட்ஸே (zhe)* | zh | ʒ |  |
| *ஸீன் (sīn)* | s | s |  |
| *ஷீன் (shīn)* | sh | ʃ |  |
| *ஸ்வாத் (su'ād)* | ṣ | s |  |
| *ஸூவாத் (zu'ād)* | z̤ | z |  |
| *தோய் (to'e)* | t | t |  |
| *ஸோய் (zo'e)* | ẓ | z |  |
| *அய்ன் (‘ain)* | ' | – |  |
| *கைன் (ghain)* | gh | ɣ |  |
| *ஃபே (fe)* | f | f |  |
| *காஃப் (qāf)* | q | q |  |
| *காஃப் (kāf)* | k | k |  |
| *காஃப் (gāf)* | g | ɡ |  |
| *லாம் (lām)* | l | l |  |
| *மீம் (mīm)* | m | m |  |
| *நூன் (nūn)* | n | n |  |
| *வாவ் (vā'o)* | v, o, or ū | ʋ, oː, ɔ அல்லது uː |  |
| *சிறிய ஹே (choṭī he)* | h | /h ~ ɦ/ |  |
| *இரு சாஸ்மி ஹே (chashmī he)* | h | ʰ அல்லது ʱ |  |
| *ஹம்ஸா (hamza)* | ' | ʔ |  |
| *யே (ye)* | y, i | j அல்லது iː |  |
| *baṛī ye* | ai or e | ɛː அல்லது eː | } |
# இந்துசுத்தானி மொழி

## மாதிரி எழுத்துக்கள்

மனித உரிமைகள் பிரகடனத்தின், ஹிந்துஸ்தானி, ஹிந்தி, உருது ஆகிய மொழிகளில் அதிகாரப்பூர்வ பதிவுகள்  
சட்ட உருப்படி - 1- அனைத்து மனிதர்களும் சுதந்திரமாகவும், கண்ணியமாகவும் உரிமைகளுடனும் பிறக்கிறார்கள். நியாயமான நடத்தை மற்றும் மனசாட்சியுடன், அனைவருடனும் சகோதரத்துவத்துடன் நல்வாழ்வை பெற அவர்களுக்கு உரிமை உண்டு.
# இந்துசுத்தானி மொழி

## நடைமுறை ஹிந்தி

: 1—  
##### நாஸ்தாலிக் படியெடுத்தல்
<div>  
</div>  
##### ஒலிபெயர்ப்பு
Anucched 1: Sabhī manushyoṇ ko gaurav aur adhikāroṇ ke vishay meṇ janm'jāt svatantratā prāpt haiṇ. Unheṇ buddhi aur antarātmā kī den prāpt hai aur paraspar unheṇ bhāīchāre ke bhāv se bartāv karnā chāhiye.  
##### பார்த்தெழுதுதல் அல்லது ஒலிப்புக்கேற்ப வரைதல்
: பன்னாட்டு ஒலிப்பியல் அரிச்சுவடி
:  
##### மினுக்கம் (சொல்லுக்கு சொல்)
Article 1—All human-beings to dignity and rights' matter in from-birth freedom acquired is. Them to reason and conscience's endowment acquired is and always them to brotherhood's spirit with behaviour to do should.  
##### இலக்கண அடிப்படையில் மொழிபெயர்ப்பு
Article 1—All human beings are born free and equal in dignity and rights. They are endowed with reason and conscience and should act towards one another in a spirit of brotherhood.
# இந்துசுத்தானி மொழி

## முறையான உருது

<div>  
</div>  
##### தேவநாகரி பார்த்தெழுதுதல் மற்றும் ஒலிப்புக்கேற்ப வரைதல்
: 1:  
##### ஒலிபெயர்ப்பு (ALA-LC)
Dafʻah 1: Tamām insān āzād aur ḥuqūq o ʻizzat ke iʻtibār se barābar paidā hu’e haiṇ. Unheṇ zamīr aur ʻaql wadīʻat hu’ī he. Isli’e unheṇ ek dūsre ke sāth bhā’ī chāre kā sulūk karnā chāhi’e.  
##### பார்த்தெழுதுதல் அல்லது ஒலிப்புக்கேற்ப வரைதல்
: பன்னாட்டு ஒலிப்பியல் அரிச்சுவடி
::  
##### மினுக்கம் (சொல்லுக்கு சொல்)
Article 1: All humans free[,] and rights and dignity's consideration from equal born are. To them conscience and intellect endowed is. Therefore, they one another's with brotherhood's treatment do must.  
##### இலக்கண அடிப்படையில் மொழிபெயர்ப்பு
Article 1—All human beings are born free and equal in dignity and rights. They are endowed with reason and conscience and should act towards one another in a spirit of brotherhood.
# தடர மொழி

**தடர மொழி** என்பது அல்தைக்கு மொழிகளின் கீழ் வரும் துருக்கிய மொழிக்குடும்பத்தை சேர்ந்த ஒரு மொழியாகும். இம்மொழி தடரர்களால் பேசப்படுகிறது. இம்மொழி உருசியாவில் பேசப்படுகிறது. இம்மொழி ஏறத்தாழ ஆறரை மில்லியன் மக்களால் பேசப்படுகிறது. இம்மொழி சிரிலிக்கு, அரபு மற்றும் இலத்தீன் எழுத்துக்களைக்கொண்டே எழுதப்படுகிறது.
# பண்டைய இலிகுரிய மொழி

**பண்டைய இலிகுரிய மொழி** (Ligurian language) என்பது உரோமர் காலத்துக்கு முன்பும், உரோமர் காலத்திலும் வடமேற்கு இத்தாலியிலும், தென்கிழக்கு பிரான்சிலும் வாழ்ந்த பண்டைக்கால இலிகுரே மக்களால் பேசப்பட்டது. எஞ்சியிருக்கும் சில இடப்பெயர்களும், மக்கட்பெயர்களும் உட்பட இம்மொழி குறித்து மிகக் குறைவான தகவல்களே உள்ளன. இது இந்தோ ஐரோப்பிய மொழிக் குடும்பத்தைச் சேர்ந்தது எனப் பொதுவாகக் கருதப்படுகிறது. இது குறிப்பாக கெல்ட்டிய (கௌலியம்), இத்தாலிய (இலத்தீனும், ஆசுக்கோ-உம்பிரிய மொழிகளும்) மொழிகளுடன் பல பொது அம்சங்களைக் கொண்டிருக்கிறது.  
இம்மொழி கி.மு. இருநூற்றுப்பத்திற்கு பின்பு மறைந்துபோனது.
# நவீன இலிகுரிய மொழி

**நவீன இலிகுரிய மொழி** ஒரு கால்லோ உரோமான்சு மொழி. இது வடக்கு இத்தாலியில் உள்ள இலிகுரியா, பிரான்சின் நடுநிலக்கடல் கரையோரத்தின் பகுதிகள், மொனாக்கோ, சார்டினியாவில் உள்ள ஊர்களான கார்லோபோர்ட்டே, காலாசேத்தா ஆகிய இடங்களில் பேசப்படுகிறது. இது மேற்கு உரோமான்சு கிளைமொழித் தொகுதியின் ஒரு பகுதியாகும். இலிகுரியாவின் தலைநகரமான செனோவாவில் பேசப்படுகின்ற செனோவியம் என்னும் கிளைமொழியே மிகவும் முக்கியமானது.  
இலிகுரிய மொழி ஏறத்தாழ 500,000 மக்களால் பேசப்படுகிறது. பரவலாகப் பேசப்பட்டுவரும் இம்மொழியை செனோவாவிலும், இப்பகுதியில் உள்ள பல சிறிய நகரங்களிலும் ஊர்களிலும் பலர் பேசுகின்றனர். இம்மொழியைப் பாதுகாப்பதற்காகப் பல அமைப்புக்களும் இயங்கி வருகின்றன. இவற்றுட் சில இம்மொழியைக் கற்பதற்கான பாடநெறிகளையும் வழங்குகின்றன.  
இதற்கும் பண்டைய இலிகுரிய மொழிக்கும் இடையில் தொடர்பு கிடையாது. இதற்கான மொழியியல் சான்றுகள் எதுவும் இல்லை. ஆனாலும், பண்டை லிகுரிய மொழியிலிருந்து சில இடப்பெயர்கள் பயன்பாட்டில் உள்ளன.
# நவீன இலிகுரிய மொழி

## எழுத்துக்கள்

இம்மொழி இலத்தீன் எழுத்துக்களைக்கொண்டே எழுதுகின்றனர். இலிகுரிய எழுத்துகளில் 7 உயிரெழுத்துக்களும், 18 மெய்யெழுத்துக்களும் அடங்குகின்றன.
- உயிரெழுத்துக்கள்: **a**, **e**, **i**, **ò** (IPA: ), **o** , **u** [], **æ** , அத்துடன் **eu** .
- மெய்யெழுத்துக்கள்: **b**, **c**, **ç**, **d**, **f**, **g**, **h**, **l**, **m**, **n**, **p**, **q**, **r**, **s**, **t**, **v**, **x**, **z**.
# கேள்வியும் நிரம்பலும்

**கேள்வியும் நிரம்பலும்** அல்லது **தேவையும் வழங்கலும்** (*supply and demand*) குறும்பொருளியல் கோட்பாடுகளில் ஒன்று. சந்தையில் ஒரு பண்டத்தின் விலையைத் தீர்மானிக்கப் பயன்படும் பொருளியியல் மாதிரிகளில் ஒன்று.
# கேள்வியும் நிரம்பலும்

## கேள்வி

குறித்த காலத்தில் குறித்த சந்தையில் குறித்த ஒரு பொருளின் விலை தவிர்ந்த ஏனைய காரணிகள் மாறாத போது அப் பொருளுக்கு நிலவக்கூடிய பல்வேறுபட்ட விலைகளில் நுகர்வோர் கொள்வனவு செய்யத் தயாராகவுள்ள பல்வேறுபட்ட தொகைகள் கேள்வி அல்லது தேவை எனப்படும்.
# கேள்வியும் நிரம்பலும்

## கேள்வி

### தனிநபர் கேள்வி

குறித்த காலத்தில் குறித்த சந்தையில் குறித்த ஒரு பொருளுக்கு நிலவக்கூடிய பல்வேறுபட்ட விலைகளில் ஒரு தனிநபரால் கொள்வனவு செய்யத்தயாராக இருக்கின்ற அளவே தனிநபர் கேள்வி எனப்படும்.
# கேள்வியும் நிரம்பலும்

## கேள்வி

### சந்தைக் கேள்வி

குறித்த காலத்தில் குறித்த சந்தையில் குறித்த ஒரு பொருளுக்கு நிலவக்கூடிய பல்வேறுபட்ட விலைகளில் சந்தையிலுள்ள அனைத்துக் கொள்வனவாளர்களாலும் கொள்வனவு செய்யத்தயாராக இருக்கின்ற பல்வேறுபட்ட தொகைகளின் கூட்டுத்தொகை சந்தைக் கேள்வி எனப்படும்.
# கேள்வியும் நிரம்பலும்

## கேள்வி

### கேள்வியைத் தீர்மானிக்கும் காரணிகள்

1. குறித்த பண்டத்தின் விலை
1. ஏனைய பொருட்களின் விலை
1. வருமானம்
1. சுவை
1. எதிர்பார்க்கை
1. அரச நடவடிககைள
# கேள்வியும் நிரம்பலும்

## நிரம்பல்

குறித்த காலத்தில் குறித்த சந்தையில் குறித்த ஒரு பொருளுக்கு நிலவக்கூடிய பல்வேறுபட்ட விலைகளில் உற்பத்தியாளர்களால் விற்பனை செய்யத் தயாராகவுள்ள பல்வேறுபட்ட தொகைகள் நிரம்பல் அல்லது வழங்கல் எனப்படும்.  
குறிப்பிட்ட பண்டம் ஒன்றை சந்தைக்கு வழங்குகின்ற ஒரு நிறுவனத்தின் நிரம்பல் அத்தனி நிறுவனத்தின் நிரம்பலாக கொள்ளப்படுகிறது.  
சகல நிறுவனத்தாலும் குறிப்பிட்ட ஒரு பண்டத்தில் நிரம்பல் செய்யப்படும் தொகைகளின் கூட்டுத் தொகை சந்தை நிரம்பலாக காணப்படும்.
# கேள்வியும் நிரம்பலும்

## நிரம்பல்

### நிரம்பலை தீர்மானிக்கும் காரணிகள்

1. குறித்த பண்டத்தின் விலை
1. உள்ளீடுகளின் விலை
1. தொழில்நுட்பம்
1. தொடர்புடைய பண்டத்தின் விலை
1. ஏனைய காரணிகள்  
lo:ດຸນຍະພາບທາງເສດຖະກິດ
lt:Rinkos pusiausvyra
nl:Marktwerking
pl:Równowaga rynkowa
# தனி மேற்கோள்குறி (தமிழ் நடை)

நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.  
இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.  
நிறுத்தக்குறிகளுள் ஒன்று தனி மேற்கோள்குறி (apostrophe) ஆகும். இது ஒற்றை மேற்கோள்குறி போலவே தோற்றமளித்தாலும் பயன்பாட்டால் வேறுபடுகிறது.
# தனி மேற்கோள்குறி (தமிழ் நடை)

## தனி மேற்கோள்குறி (')

1) எண் அல்லது எழுத்து விடுபடுவதைக் குறிக்கத் **தனி மேற்கோள்குறி** பயன்படுகிறது.  
:எடுத்துக்காட்டுகள்:  
:*27 ஏப்ரல் '88*  
:(பேச்சு வழக்கில்): *ஆமாம்'பா* (ஆமாம் அப்பா)  
2) நீட்டலளையில் *அடி* என்பதைக் குறிக்க தனி மேற்கோள்குறி பயன்படுகிறது. (விரலளவு [அங்குலம்] குறிக்க இரட்டை மேற்கோள்குறி பயன்படுகிறது).  
:எடுத்துக்காட்டு:  
: அவர் உயரம் 5' 10'' ஆகும். (= 5 அடி, 10 விரலளவு [அங்குலம்]).
# மேற்படிக்குறி (தமிழ் நடை)

நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும். இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.  
நிறுத்தக்குறிகளுள் ஒன்று **மேற்படிக்குறி** (ditto mark) ஆகும். இது ஒருமுறை கூறப்பட்ட பொருளை மீண்டும் ஒருமுறையோ பலமுறைகளோ அப்படியே எடுத்துரைக்கும் தேவையைத் தவிர்த்து, அதை ஓர் அடையாளத்தால் வெளிப்படுத்த உதவுகின்றது.
# மேற்படிக்குறி (தமிழ் நடை)

## மேற்படிக்குறி (")

*மேலே குறிப்பிட்டதுபோல* என்னும் பொருளில் **மேற்படிக்குறி** பயன்படுகிறது.  
:எடுத்துக்காட்டு:  
:<tt>*மிளகு ஒரு கிலோ .....ரூ. 30*
*அரிசி&nbsp;&nbsp;〃&nbsp;&nbsp;&nbsp;〃&nbsp;&nbsp;&nbsp;..... ரூ. 40*
</tt>  
(இந்த எடுத்துக்காட்டில், மிளகும் ஒரு கிலோ, அரிசியும் ஒரு கிலோ என்பது குறிக்கப்படுகிறது).
# ஆக் சண்டை

**ஆக் சண்டை** அல்லது **ஹெய்க் சண்டை** (*Battle for The Hague*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது நெதர்லாந்து சண்டையின் ஒரு பகுதியாகும். இதில் நாசி ஜெர்மனியின் வான்குடை வீரர்கள் நெதர்லாந்தின் டென் ஹாக் நகரைக் கைப்பற்ற முயன்று தோற்றனர்.  
மே 10, 1940 அன்று ஜெர்மனியின் மேற்குப் போர்முனைத் தாக்குதல் தொடங்கியது. பெல்ஜியம், பிரான்சு, லக்சம்பர்க் மற்றும் நெதர்லாந்து ஆகிய நான்கு நாடுகளையும் ஒரே நேரத்தில் ஜெர்மானியப் படைகள் தாக்கின. நெதர்லாந்தை மிக விரைவாகத் தோற்கடிக்க விரும்பினர் ஜெர்மானியத் தளபதிகள். வான்குடை வீரர்களைக் கொண்டு டென் ஹாக் நகரையும் அதன் சுற்று வட்டாரங்களையும் கைப்பற்றினால் நெதர்லாந்து (டச்சு) அரசாங்கமும் அரசியும் சரணடைந்து விடுவார்கள் என்று எண்ணினார்கள். இதற்காக முதலில் ஹாக் நகரைச் சுற்றியுள்ள மூன்று விமான ஓடுதளங்களைக் - யிப்ரன்பர்க், வால்க்கன்பர்க் மற்றும் ஓக்கன்பர்க் - கைப்பற்றத் திட்டமிட்டனர். இதற்கான பொறுப்பு 22வது வான்குடை டிவிசனிடம் ஒப்படைக்கப்பட்டது. மே 10ம் தேதி காலை 6.00 மணியளவில் ஜெர்மானிய வான்குடை வீரர்கள் மூன்று ஓடுதளங்களின் மீது தரையிறங்கி கைப்பற்றினர். ஆனால் ஜெர்மானிய போர்த் தலைமையகம் எதிர்பார்த்தது போல டச்சு அரசும், ராணுவமும் சரணடையவில்லை. மாறாக கடும் எதிர்த்தாக்குதல் நடத்தத் தொடங்கின.  
நெதர்லாந்து படையினரின் எதிர்த்தாக்குதலால் ஹாக் நகரம் ஜெர்மானியர் கையில் வீழாமல் தப்பியது. மே 10 பகல் முழுவதும் இரு தரப்பினருக்கும் கடும் சண்டை நடைபெற்றது. இதில் ஜெர்மானிய வான்குடை வீரர்களுக்குப் பேரிழப்பு ஏற்பட்டது. அன்று இரவு மூன்று ஓடுதளங்களையும் டச்சுப் படைகள் ஜெர்மானியர் வசமிருந்து மீட்டன. மீதமிருந்த ஜெர்மானியப் படைகள், அருகிலிருந்த கிராமங்களுக்குப் பின்வாங்கின. பின்னர் ராட்டர்டேம் நகரைக் கைப்பற்றுமாறு அவற்றுக்கு உத்தரவிடப்பட்டது. ஹாக் சண்டையில் டச்சுப் படைகள் வெற்றியடைந்தாலும் ஜெர்மானியத் தரைப்படைகள் வேறு பகுதிகளில் எளிதில் ஊடுருவி வேகமாக முன்னேறியதால், டச்சு அரசாங்கம் சில நாட்களுக்குப்பின் சரணடைந்தது.
# பிறை அடைப்பு (தமிழ் நடை)

நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.  
இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.  
நிறுத்தக்குறிகளுள் ஒன்று பிறை அடைப்பு = round brackets, open brackets, brackets (UK), or parentheses (U.S.) = ஆகும். இது பொதுவாக ஒரு செய்தியைக் கூடுதலாகத் தருவதற்கு உதவும் குறியாகும். வலது பிறை அடைப்பு இடது புறம் நோக்கியும், இடது புற பிறை அடைப்பு வலப்புறம் நோக்கியும் திறக்கும்.
# பிறை அடைப்பு (தமிழ் நடை)

## பிறை அடைப்பு

கூறப்படும் கருத்திற்கு மேலாகக் கூடுதல் தகவல் தரும்போது பிறை அடைப்பு இடலாம்.  
:1) விரித்துக் கூறுதல், விளக்கிக் கூறுதல், கூடுதல் தகவல் போன்றவற்றைக் குறிக்க வாக்கியத்துக்குள் பிறை அடைப்பு இடலாம்.  
:எடுத்துக்காட்டு:  
:*கல்லூரியில் வன்முறையில் ஈடுபட்டதற்காக இரு மாணவர்கள் (வயது 22, 23) கைதுசெய்யப்பட்டார்கள்.*  
:*செவ்வாய்க்கிழமை (மார்ச்சு 22) மாலை இசை விருந்து நிகழ்ந்தது.*  
:*பத்துவயதுக்குட்பட்ட சிறுவர் அனைவரும் (25 பேர்) நலமே போய்ச் சேர்ந்தார்கள்.*  
:2) ஆண்டு, மாதம், நாள் ஆகியவற்றைத் தமிழ் முறையில் எழுதும்போது அவற்றிற்கு இணையான ஆங்கிலத் தேதியை உள்ளடக்கிக் காட்ட பிறை அடைப்பு இடலாம்.  
:எடுத்துக்காட்டு:  
:*நிகழும் பிரமாதி ஆண்டு வைகாசித் திங்கள் 28ஆம் நாள் (11.6.1999) வெள்ளிக்கிழமை*  
:3) தமிழ்ச் சொல்லை அடுத்துப் பிறமொழிச் சொல் தரப்படும்போது பிறமொழிச் சொல்லைக் காட்ட பிறை அடைப்பு பயன்படுகிறது.  
:எடுத்துகாட்டுகள்:  
:*உயிர்வளி (oxygen)*  
:*நுண்ணுயிர் எதிர்ப்பி (antibiotic)*  
:4) தமிழில் எழுத்துப் பெயர்ப்புக்கும் மொழிபெயர்ப்புக்கும் மூலமான பிறமொழிச் சொல்லைக் காட்ட பிறை அடைப்பு பயன்படுகிறது.  
:எடுத்துக்காட்டு:  
:*அமெரிக்க அதிபர் ரானல்ட் ரேகன் (Ronald Reagan) குடியரசுக்கட்சியைச் சார்ந்தவர்.*  
:5) மேற்கோளின் ஆதார நூல் மற்றும் அதன் விவரங்களைக் காட்ட பிறை அடைப்பு பயன்படுகிறது.  
:எடுத்துக்காட்டு:  
:*இமயமலையை வருணிக்கும் பாரதியார் 'விண்ணை இடிக்கும் மலை இமயம்' (பாரதி பாடல்கள், செந்தமிழ் நாடு, 9) என்று கூறுவார்.*  
:6) நாடகம், திரைப்படம் முதலியவற்றின் உரையாடல் பகுதிகளில் காட்சி அமைப்பு, பாத்திர வருணனை, நடிப்பு முறை முதலியவற்றுக்கான குறிப்புகளைக் காட்ட பிறை அடைப்பு பயன்படுகிறது.  
:எடுத்துக்காட்டு:  
:*கண்ணன்: (ஏளனச் சிரிப்போடு) யார் வீரன் என்பது விரைவில் தெரிந்துவிடும்!*  
:7) தொடர் முறையில் வரும் கதையின் அல்லது கட்டுரையின் இறுதியில் அது முடிவுபெற்றது அல்லது தொடர்கிறது என்பதைக் காட்டும் சொற்களை உள்ளடக்க பிறை அடைப்பு பயன்படுகிறது.  
:எடுத்துக்காட்டுகள்:  
:*(தொடரும்)*  
:*(முற்றும்)*  
:8) வரிசையாகக் காட்டப்படுபவற்றுக்குத் தரப்படும் எண் அல்லது எழுத்தை உள்ளடக்க ஒரு புறத்தில் அல்லது இரு புறங்களிலும் பிறை அடைப்பு பயன்படுகிறது.  
:எடுத்துக்காட்டுகள்:  
:*1)*; *2)*; *3)*  
:*அ)*; *ஆ*; *இ)*
# பாரத மிகு மின் நிறுவனம்

**பாரத மிகு மின் நிறுவனம்** (*Bharat Heavy Electrical Limited- BHEL*, **பாரத் ஃகெவி எலெக்ட்ரிகல்சு லிமிடெட்**) (, ) இந்திய அரசின் பொதுத்துறை நிறுவனங்களில் மகாரத்னா மதிப்பைப் பெற்ற மிகப் பெரிய நிறுவனம்.  
இந்தியாவில் போபால், அரித்வார், ஐதராபாத், சான்சி, திருச்சிராப்பள்ளி, இராணிப்பேட்டை ஆகிய ஊர்கள் உள்பட பதினைந்துக்கும் மேற்பட்ட இடங்களில் இந்நிறுவனத்தின் உற்பத்திப் பிரிவுகள் உள்ளன. இதன் தலைமை அலுவலகம் புது தில்லியில் அமைந்துள்ளது.  
இந்தியாவிலும் வெளிநாடுகளிலும் மின்னாக்கி நிலையங்களை அமைப்பதற்கு ஏதுவாக நான்கு வணிகக் கோட்டங்கள் (POWER SECTORS) உருவாக்கப்பட்டுள்ளன. பன்னாட்டு இயக்கங்களுக்காக தனிப்பிரிவும் உள்ளது. (INTERNATIONAL OPERATIONS DIVISION) . மின்னுருவாக்கு நிலையங்களுக்குத் தேவையான *பாய்லர்* எனப்படும் கொதிகலன், *டர்பைன்* எனப்படும் சுழலிகள், டர்போ செனரேட்டர்கள் (சுழலி மின்னாக்கிகள்), நிலைமின்னியல் தூசு வடிகட்டிகள் (Electro Static Precipitators- ESP) போன்ற பல்வேறு பெருவகை மின்னுருவாக்குத் துணைகருவிகளையும், பைஞ்சுதை (சிமென்ட்டு), எண்ணெய் தூய்மைப்படுத்து நிலையங்கள் போன்ற தொழில் துறை நிறுவனங்களுக்குத் தேவையான துணைக்கருவிகளையும் இந்நிறுவனம் உருவாக்கி வழங்குகிறது.  
தமிழில் "பாரத மிகுமின் தொழிலகம்" என்றும் சுருக்கமாக "பெல்" (BHEL) என்றும் இந்நிறுவனம் அழைக்கப்படுகின்றது.தமிழ் நாட்டில் திருச்சிராப்பள்ளி, இராணிப்பேட்டை மற்றும் சென்னை ஆகிய ஊர்களில் இதன் கிளைகள் உள்ளன. தற்போது திருமயத்திலும் மற்றொரு உற்பத்திப் பிரிவினை அமைக்கும் பணி நடைபெற்று வருகிறது.
# பாரத மிகு மின் நிறுவனம்

## திருச்சிராப்பள்ளி பிரிவு

திருச்சிராப்பள்ளி பெல் பிரிவில் உயர் அழுத்தக் கொதிகலன்கள் படைக்கப்படுகின்றன. இந்தக் கொதி கலன்கள், இருநூறு மெகா வாட்டு முதல் எழுநூறு மெகா வாட்டுகள் வரை மின்சாரம் படைப்பதற்குத் தேவையான் நீராவியை உருவாக்கி வழங்கும். உயர் அழுத்தக் கொதிகலன்கள் தவிர, அணுமின் நிலையங்களுக்குத் தேவையான வெப்பப் பரிமாற்றிகள், பாய்மப் படுகை எரிப்புக் கொதிகலன்கள், குமிழ் விடும் பாய்மப் படுகை எரிப்புக் கொதிகலன்கள், இணை சுழற்சி பாய்மப் படுகை எரிப்புக் கொதிகலன்கள், வெப்ப மீட்பு நீராவி உற்பத்திக் கலன்கள், தொழிற் சாலைகளுக்குத் தேவையான தனித்தேவை மின் உருவாக்கு நிலையங்கள், தொழிலகங்களுக்குத் தேவையான வெப்பப் பரிமாற்றிகள்,தொழிலக வால்வுகள் போன்றவையும் இங்கே படைக்கப்படுகின்றன. இந்த பிரிவில் மட்டும் ஏறத்தாழ பத்தாயிரம் நிரந்தர ஊழியர்கள் பணி புரிகிறார்கள்.  
திருச்சிராப்பள்ளி பெல் பிரிவின்கீழ் செயல்படும் பிற அமைப்புகள்  
1. பற்ற வைப்பு ஆராய்ச்சி மையம் ( WRI), திருச்சி
உலோகங்களை ஒன்றுடன் ஒன்று இணைக்கும் பற்றவைப்பு பற்றி பல்வேறு ஆராய்ச்சிகள் இங்கு நடைபெற்று வருகின்றன.இத்துடன் பற்ற வைப்புத் தொழிலில் ஈடுபடுவோருக்கான பயிற்சிகளும் இங்கே அளிக்கப்படுகின்றன.மேலும் பற்ற வைப்பு பற்றிய ஆலோசனைகளும் வழங்கப் படுகின்றன.
1. நிலக்கரி ஆராய்ச்சி மையம் ,திருச்சி
1. இணைப்பில்லா எஃகுக் குழாய் ஆலை - எஃகுக் குழாய்கள் உற்பத்தி - திருச்சி
1. சென்னையில் உள்ள குழாய் மையம்
1. பஞ்சாப் மாநிலம், கோயிந்த்வாலில் உள்ள தொழிலக வால்வுகள் படைப்பு ஆலை-தொழில் துறை நிறுவனங்களுக்குத் தேவையான கன ரக வால்வுகள் இங்கே உற்பத்தி செய்யபப்டுகின்றன
1. திருமயம்
# பாரத மிகு மின் நிறுவனம்

## திருச்சிராப்பள்ளி பிரிவு

### திருமயம் பிரிவு

புதுக்கோட்டை மாவட்டத்தில் உள்ள திருமயத்தில் புதிய தொழிற்சாலை ஒன்று அமைக்கப்பட்டுள்ளது. கொதிகலங்களுக்கான குழாய்ப் பகுதிகள் இங்கு தயாரிக்கப்படுகின்றன.
# பாரத மிகு மின் நிறுவனம்

## திருச்சிராப்பள்ளி பிரிவு

### திருச்சி பெல் பிரிவின் சமூகப் பொறுப்புணர்வு

இந்நிறுவனத்தில் அமைக்கப்பட்டுள்ள நகரியத்தில்( ஊழியர் குடியிருப்பு - பெயர் -கைலாசபுரம்)
மனவளர்ச்சி குன்றிய , கேட்கும் திறன் குறைந்த குழந்தைகளுக்கான பள்ளி (அறிவாலயம்) ஒன்று இந்நிறுவனத்தின் ஆதரவுடன் நடத்தப்பட்டு வருகிறது.
# பாரத மிகு மின் நிறுவனம்

## திருச்சிராப்பள்ளி பிரிவு

### ஹரித்வார் பிரிவு

இதன்கீழ் இரண்டு உற்பத்தித் தொழிலகங்கள் உள்ளன
1. கனமின் சாதன உற்பத்தி ஆலை -Heavy Electrical Equipment Plant (HEEP)
நீராவி மற்றும் வாயுச் சுழலிகள் ,தற்போ ஜெனரேட்டர்கள் ,புனல் சுழலிகள் ,புனல் மின்னுற்பத்தி நிலையங்கள் , மாறு மின்னோட்டம் மற்றும் நேர் மின்னோட்ட மோட்டார்கள் போன்றவை இங்கே படைக்கப்படுகின்றன.
1. மத்திய பவுண்டரி மற்றும் போர்ஜிங் ஆலை- Central Foundry Forge Plant (CFFP)
மிகப் பெரிய வார்ப்படங்கள் இங்கே படைக்கப் படுகின்றன
# பாரத மிகு மின் நிறுவனம்

## இதனையும் காண்க

- பொதுத்துறை நிறுவனங்கள்
- பொதுத்துறை நவரத்தின நிறுவனங்கள்
- இந்திய அரசின் பொதுத்துறை நிறுவனங்கள் பட்டியல்
# சதுர அடைப்பு (தமிழ் நடை)

நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.  
இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.  
நிறுத்தக்குறிகளுள் ஒன்று சதுர அடைப்பு = Square brackets; brackets (US)- [ ] ஆகும். பொதுவாக, கூடுதல் தகவல் தரவும், ஒரு சொல்லையோ தொடரையோ தெளிவுபடுத்தவும் இது உதவுகின்றது.
# சதுர அடைப்பு (தமிழ் நடை)

## சதுர அடைப்பு [ ]

பிறை அடைப்புக்குள் தரப்படும் செய்திக்கு மேலாக அச்செய்திக்கு மெருகூட்டும் தகவல் தர வேண்டுமாயின் சதுர அடைப்பு பயன்படுகிறது.
**சதுர அடைப்பு** இடும் இடங்கள் எடுத்துக்காட்டுகளுடன் கீழே தரப்படுகின்றன.  
:1) கட்டுரை ஆசிரியர், பதிப்பாசிரியர் முதலியவர்கள் மேற்கோளுக்குள் மேற்கோளில் இல்லாதவற்றைத் தந்திருப்பதைக் காட்ட சதுர அடைப்பு இடுவது முறை.  
:எடுத்துக்காட்டு:  
:*"சங்க இலக்கியங்களையும் பிறநூல்களையும் [திருக்குறள்] உரைக்கிடையே பரிமேலழகர் எடுத்தாளுகின்றார்."*  
:2) பிறை அடைப்புக்குள் இன்னொரு அடைப்பு தேவைப்படும்போது சதுர அடைப்பு இடுவது முறை.  
:எடுத்துக்காட்டு:  
:*தொற்று நோய்கள் (காதுத் தொற்று நோய்கள் [ பக். 31], மணல்வாரி [பக். 50]) வயிற்றுப்போக்குக்குக் காரணமாக அமையலாம்.*
# விக்கிப்பீடியா:சிறப்புக் கட்டுரைகள் நியமனம்/இந்தி எதிர்ப்புப் போராட்டம்

### இந்தித் திணிப்பு எதிர்ப்புப் போராட்டம்

இந்தித் திணிப்பு எதிர்ப்புப் போராட்டம் கட்டுரையை சிறப்புக் கட்டுரையாக அறிவிக்க கோரி பரிந்துரைக்கிறேன். தமிழ் விக்கியில் அவசியம் இருக்க வேண்டிய கட்டுரை. உள்ளடக்கமும் முழுமையாக சிறப்பாக இருக்கின்றது. ஆமோதித்தால் ஆதரவு அளியுங்கள். தயக்கங்கள் குறைகள் இருப்பின் அறியத்தாருங்கள். நிவர்த்தி செய்யலாம்.--அராபத்* عرفات 14:36, 21 அக்டோபர் 2010 (UTC)
# விக்கிப்பீடியா:சிறப்புக் கட்டுரைகள் நியமனம்/இந்தி எதிர்ப்புப் போராட்டம்

### இந்தித் திணிப்பு எதிர்ப்புப் போராட்டம்

#### கருத்துக்கள்

மூலக் கட்டுரையை (பெரும்பாலும்) எழுதியவன் என்பதாலும், தமிழிலும் பல மாற்றங்கள் செய்துள்ளேன் என்பதாலும், கருத்துகளை மட்டும் இடுகிறேன். வாக்களிக்கவில்லை. :-)  
1. நான் ஒரு முறை உ.தி செய்துள்ளேன். மீண்டும் ஓரிரு முறை வேறு யாரேனும் செய்தால் நல்லது
1. தேதிகள் அனைத்தும் Month, DD, YYYY என்று வடிவத்துக்குப் மாற்றப்பட வேண்டும். தற்சமயம் DD Month YYYY என்ற பிரிட்டானிய வடிவத்தில் உள்ளன (ஆ. விக்கியில் உள்ள கட்டுரையில் உள்ளது போல). த. விக்கியில் முந்தைய வடிவத்தைப் பயன்படுத்துகிறோம். எனவே பொதுவாக இருக்க மாற்ற வேண்டும்.
1. கட்டுரையைப் பிரிப்பது பற்றி ஆராய வேண்டும். ஜனவரி 2010ல் ஆ. விக்கியில் இருந்து மணியன் மொழிபெயர்த்துள்ளார். அதன் பின் நான் அங்கு பலவற்றை சேர்த்து அந்தக் கட்டுரை மேலும் பெரிதாகி, நல்ல கட்டுரை பரிந்துரையின் போது மூன்றாகப் பிரிக்கச் சொல்லி விட்டார்கள். இங்கும் அது போல செய்யலாமா? (இப்போது 160 kb உள்ளது)--சோடாபாட்டில் 05:31, 26 அக்டோபர் 2010 (UTC)  
:சிலர் தாங்கள் தொடங்கிய சில கட்டுரைகளை சிறப்புக் கட்டுரைகளாக்கப் பரிந்துரைத்து, வாக்குமளித்திருக்கும் நிலையில், அராபத் இக்கட்டுரையைப் பரிந்துரைத்த போதிலும்,//மூலக் கட்டுரையை (பெரும்பாலும்) எழுதியவன் என்பதாலும், தமிழிலும் பல மாற்றங்கள் செய்துள்ளேன் என்பதாலும், கருத்துகளை மட்டும் இடுகிறேன். வாக்களிக்கவில்லை. :-)// என்று குறிப்பிட்டுத் தனது கருத்துக்களை மட்டும் சொல்லி இருக்கும் சோடாபாட்டிலின் நடுநிலையான, உயர்வான எண்ணத்தைப் பாராட்டுகிறேன். --தேனி. மு. சுப்பிரமணி.<sup>/உரையாடுக</sup>. 10:01, 11 செப்டம்பர் 2013 (UTC)
# விக்கிப்பீடியா:சிறப்புக் கட்டுரைகள் முன்மொழிவு/ஆஸ்திரேலியா

### ஆஸ்திரேலியா

ஆஸ்திரேலியா நாடு பற்றிய கட்டுரை இப்போது முழுமை பெற்றுள்ளது. அந்நாடு பற்றிய ஓரளவு முழுமையான தகவல்கள் உள்ளடக்கப்பட்டுள்ளன. இக்கட்டுரையை சிறப்புக் கட்டுரையாக அறிவிக்கக் கோருகிறேன். இல்லாவிடில் மேலும் எப்பகுதிகள் மேம்படுத்தப்பட வேண்டும் எஅத் தெரிவித்தால் மேம்படுத்தலாம்.--Kanags <sup>\பேச்சு</sup> 12:22, 4 ஆகஸ்ட் 2009 (UTC)  
இக்கட்டுரையில் உள்ள சிகப்பு இணைப்புகள் சரிசெய்த பின் இதை சிறப்பு கட்டுரையாக அறிவிக்க என் முழு **ஆதரவு** --கார்த்திக் 12:58, 4 ஆகஸ்ட் 2009 (UTC)  
- **ஆதரவு** கட்டாயம் இதனைச் சிறப்புக் கட்டுரையாக அறிவிக்கலாம். மிக நன்றாக எழுதப்பட்டுள்ள கட்டுரை. இன்னும் எங்கெங்கு மேம்படுத்தலாம் என்பதை இன்று இரவு (கனடா நேரம்) நாளைக்குள் தெரிவிக்கின்றேன். தலைப்பை *ஆசுத்திரேலியா* என்றோ *ஆத்திரேலியா* என்றோ மாற்றினால் நல்லது என்று நினைக்கிறேன் (உள்ளே ஆஸ்திரேலியா என்றும் முதல் வரியில் குறிக்கலாம்). பிற கருத்துகளைப் பின்னர் எழுதுகிறேன். ஆனால் சிறப்புக்கட்டுரையாக அறிவிக்க இவை தடையாக இருக்க வேண்டாம். --செல்வா 13:12, 4 ஆகஸ்ட் 2009 (UTC)
- **ஆதரவு** - ஆத்திரேலியா எனது பரிந்துரை. --சிவக்குமார் <sup>\பேச்சு</sup> 18:52, 4 ஆகஸ்ட் 2009 (UTC)
# ராபர்ட் ஜோர்டான்

**ராபர்ட் ஜோர்டான்** (*Robert Jordan*, அக்டோபர் 17, 1948 – செப்டம்பர் 16, 2007) ஒரு அமெரிக்க கனவுருப்புனைவு எழுத்தாளர். இவரது இயற்பெயர் **ஜேம்ஸ் ஆலிவர் ரிக்னி, இளையவர்** (*James Oliver Rigney, Jr*). ரீகன் ஓ’ நீல், ஜாக்சன் ஓ’ ரெய்லி போன்ற புனைப்பெயர்களிலும் எழுதியுள்ளார். *தி வீல் ஆஃப் டைம் (The Wheel of Time)* கனவுருப்புனைவு புதின வரிசை இவரது குறிப்பிடத்தக்க படைப்பாகும். ஜோர்டான் கனவுருப்புனைவு உலகின் பெரும்புள்ளிகளில் ஒருவராகக் கருதப்படுகிறார்.  
அமெரிக்காவின் தெற்கு கரோலினா மாநிலத்தில் பிறந்த ஜோர்டான் வியட்நாம் போரில் பங்கு கொண்டார். வியட்நாமிலிருந்து திரும்பிய பின்னர் தெற்கு கரோலினா ராணுவக் கல்லூரியில் இயற்பியலில் படித்து பட்டம் பெற்றார். அமெரிக்கக் கடற்படையில் அணுக்கரு இயற்பியலாளராகப் பணியாற்றினார். 1977ல் எழுதத் தொடங்கினார். அவரது முதல் படைப்பு (*ஃபாலோன்* புதின வரிசை) ரீகன் ஓ’ நீல் என்ற பெயரில் 1980ல் வெளியானது. அதன் பின்னர் *கோணன் தி பார்பாரியன்* புதின வரிசையில் பல புதிய புத்தகங்களை எழுத ஒப்பந்தம் செய்யப்பட்டார். இந்த வரிசையில் மொத்தம் ஏழு புத்தகங்களை எழுதினார். 1990ல் *வீல் ஆஃப் டைம்* புதின வரிசையில் முதல் புத்தகமான *தி ஐய் ஆஃப் தி வோர்ல்ட்* வெளியாகி பெரும் வரவேற்பைப் பெற்றது. அடுத்த பதினைந்து ஆண்டுகளில் மேலும் பத்து புத்தகங்கள் இந்த வரிசையில் வெளியாகி லட்சக்கணக்கில் விற்றன. இந்த புத்தகங்களின் வெற்றியால் ஜோர்டான், நவீனக் கனவுருப்புனைவு எழுத்தாளர்களின் வரிசையில் டோல்கீனுக்கு அடுத்தபடியாகக் கருதப்படுகிறார். 2006ல் ஜோர்டான் *கார்டியாக் ஏமைலாய்டோசிஸ்* (cardiac amyloidosis) என்ற இருதய நோயால் பாதிக்கப்பட்டார். செப்டம்பர் 2007ல் மரணமடைந்தார். தனது இறுதி நாட்களில் *வீல் ஆஃப் டைம்* வரிசையில் மீதமுள்ள புத்தகங்களை எப்படி முடிக்க வேண்டுமென்று நிறைய குறிப்புகளையும் ஒலித்துண்டுகளையும் தயார் செய்தார். அவர் இறந்த பின் அவரது மனைவியும் தொகுப்பாசிரியருமான ஹாரியட் மக்டொகல், அந்த குறிப்புகளைக் கொண்டு மீதமுள்ள புத்தகங்களை எழுத பிராண்டன் சாண்டர்சன் என்ற இளம் எழுத்தாளரைத் தேர்வு செய்தார். தற்போது சாண்டர்சன் அந்த புத்தகங்களை எழுதி வருகிறார்.